Silezijos vaivadija

Silezijos vaivadija () – administracinis-teritorinis vienetas Lenkijos pietuose, Aukštutinės Silezijos ir Mažosios Lenkijos regione. Plotas 12 294 km²; 4 599 447 gyventojai (2014 m. duomenys). Administracinis centras – Katovicai. Tai labiausiai išvystytas Lenkijos pramoninis rajonas.

Istorija 

Vaivadija sukurta 1999 m. sausio 1 d. iš buvusių Katovicų, Čenstakavos ir Belsko-Bialos vaivadijų pagal 1998 m. vietinės savivaldos reorganizavimo įstatymą.

Administracinis suskirstymas 
 17 apskričių: Belsko-Bialos apskritis, Bendzino apskritis, Berunio-Lendzinų apskritis, Cešyno apskritis, Čenstakavos apskritis, Glivicių apskritis, Klobucko apskritis, Liublineco apskritis, Mikoluvo apskritis, Myškuvo apskritis, Pščynos apskritis, Racibužo apskritis, Rybniko apskritis, Silezijos Vodzislavo apskritis, Tarnovske Gurų apskritis, Zavercio apskritis, Žyveco apskritis;
 19 miestų, turinčių apskrities statusą: Belsko-Biala, Bytomas, Chožuvas, Čenstakava, Dombrova Gurniča, Glivicės, Jastšembis Zdrujus, Javožnas, Katovicai, Myslovicės, Pekarai, Rybnikas, Silezijos Ruda, Silezijos Semianovicai, Sosnovecas, Sventochlovicės, Tychos, Zabžas, Žoros.

Geografija 

Vaivadija pietuose ribojasi su Čekija ir Slovakija. Rytuose ribojasi su Opolės vaivadija, šiaurėje – Lodzės vaivadija, šiaurės rytuose – Švento Kryžiaus vaivadija, o rytuose – su Mažosios Lenkijos vaivadija.

Vaivadijos centre ir šiaurės vakaruose yra Silezijos aukštuma (), šiaurės rytuose – Krokuvos-Čenstakavos aukštuma (). Pietinę sieną sudaro Beskidų kalnai (Silezijos Beskidai ir Žyveco Beskidai).

Maždaug pusė dabartinės Silezijos vaivadijos nėra istorinio Silezijos regiono dalis. Tokie miestai kaip Čenstakava, Zavercis, Myškuvas, Javožnas, Sosnovecas, Žyvecas, Dombrova Gurniča ir Bendzinas istoriškai priklauso Mažosios Lenkijos regionui.

Didžiausi miestai 
 Katovicai
 Čenstakava
 Sosnovecas
 Glivicai
 Zabžė
 Bytomas
 Belsko Biala
 Silezijos Ruda
 Rybnikas
 Tychai
 Dombrova Gurniča
 Chožuvas
 Javožnas

Šaltiniai 

 Apskrities statistika (Polskawliczbach.pl)